Kesalahan Terindah

"Kesalahan Terindah" merupakan sebuah lagu yang dirakamkan dan dipersembahkan oleh Siti Nordiana, dikeluarkan pada 7 Mei 2020. Single ini berjaya mendapat muat turun lagu Melayu terbanyak di carta iTunes pada hari pertama pelancarannya di laman tersebut. Ini merupakan lagu yang ditulis sepenuhnya oleh Nana selepas "Terus Mencintai" (2017).

Latar belakang
"Kesalahan Terindah" mengisahkan tentang luahan seseorang wanita yang kecewa, namun reda apabila lelaki yang dicintainya sudah memiliki cinta yang lain. Biarpun berdepan kekecewaan dan kesedihan, wanita ini menyimpan semua itu di dalam hatinya dan tidak menyalahkan lelaki tersebut. Malah, dia menganggap bahawa perasaan cintanya kepada lelaki itu adalah kesalahan terindah yang pernah dilakukan dalam hidup.

Siti Nordiana menepis dakwaan mengatakan lagu itu ada kaitan dengan kisah peribadinya. Beliau menjelaskan bahawa ilham lagu itu dihasilkan secara rawak dan mendapat idea untuk lirik lagu daripada drama ditonton. Dalam temuramah bersama Harian Metro, beliau berkata: "Apapun, lagu "Kesalahan Terindah" ini sebenarnya saya hasilkan kerana permintaan peminat. Saya pun tidak meletakkan harapan tinggi untuk lagu ini popular,".

Sambutan
Video lirik "Kesalahan Terindah" telah mencatat lebih 168,000 jumlah tontonan sejak dilancarkan secara rasmi.

Rujukan

Kategori:Lagu Siti Nordiana
Kategori:Single 2020